OpenLLM-France/wikimedia huggingface dataset:
# Changbai

* Aquest article tracta sobre la serralada. Si cerqueu el volcà del mateix nom, vegeu «Mont Paektu».
Les Muntanyes Changbai o les Muntanyes Baekdu, són un sistema orogràfic a la frontera entre la Xina i Corea del Nord. La serralada s'estén des de les províncies xineses nord-orientals de Heilongjiang, Jilin i Liaoning fins a les províncies coreanes de Ryanggang i Chagang. La majoria dels cims excedeixen 2.000 metres, el més alt d'entre ells, el volcà de la Muntanya Baekdu (Mont Changbai), arriba fins al 2.744 m.
Les muntanyes han estat considerades sagrades al llarg de la història, en particular la Muntanya Baekdu. Coreans i manxús les consideren la seva pàtria d'origen. Aquesta serralada hauria estat el lloc de naixement mític de Bukri Yongson, avantpassat de Nurhaci i del clan Imperial Aisin Gioro, fundadors de l'estat Manxú i la dinastia Qing xinesa. El nom literalment significa «Regió de Muntanya Perpètuament Blanca» en xinès mandarí i «Serralada del cap blanc» en coreà.
La Reserva Natural Changbaishan, establerta el 1960, va formar part del programa de la UNESCO "Home i Biosfera" i el 1980 i va esdevenir una de les reserves de la xarxa mundial de reserves de la biosfera.

## Referències

* ↑ "Records of Khitan Empire". 《契丹國志》："長白山在冷山東南千餘里......禽獸皆白。"(English translation: "Changbai Mountain is a thousand miles to the southeast of Cold Mountain...Birds and animals there are all white.")
* ↑ "Canonical History Records of the Jurchen Jin Dynasty". 《金史.卷第三十五》："長白山在興王之地，禮合尊崇，議封爵，建廟宇。""厥惟長白，載我金德，仰止其高，實惟我舊邦之鎮。" (English translation: "Changbai Mountain is in old Jurchen land, highly respectful, suitable for building temples. Only the Changbai Mountain can carry the Jin Dynasty's spirit; It is so high; It is a part of our old land.")
* ↑ The Chinese state at the borders. Vancouver: UBC Press, 2007. ISBN 978-0-7748-1333-4.
* ↑ Crossley, Pamela Kyle. A Translucent Mirror: History and Identity in Qing Imperial Ideology. University of California Press, February 2000, p. 202. ISBN 9780520234246.
# Zdzisław Antczak

Zdzisław Antczak (Miłkowice, 20 de novembre de 1947 - Polònia, 28 de febrer de 2019) fou un jugador d'handbol polonès que va competir entre les dècades de 1960 i 1980.
El 1972 va prendre part en els Jocs Olímpics de Múnic, on fou desè en la competició d'handbol. Quatre anys més tard, als Jocs de Mont-real, guanyà la medalla de bronze en la mateixa competició.
A nivells de clubs jugà al KPR Ostrovia Ostrów, Śląsk Wrocław i KV Mechelen, i guanyà cinc lligues poloneses (1972, 1973, 1974, 1975, 1976), dues copes poloneses (1969, 1976) i una lliga (1979) i copa belgues (1978). Amb la selecció polonesa jugà 130 partits entre 1969 i 1976.

## Referències

* ↑ Witczyk, Łukasz «Nie żyje Zdzisław Antczak» (en polonès). sportowefakty.wp.pl, 01-03-2019 [Consulta: 7 juny 2019].
* ↑ «Zdzisław Antczak Olympic Results». sports-reference.com. Arxivat de l'original el 30 de novembre 2009. [Consulta: 7 juny 2019].
* ↑ Zdzisław Antczak a olimpijski.pl
# Félix Balyu

Félix Balyu (Bruges, Flandes Occidental, 5 d'agost de 1891 - 15 de gener de 1971) fou un futbolista belga de les dècades de 1910 i 1920.
El 1920 va prendre part en els Jocs Olímpics d'Anvers, on guanyà la medalla d'or en la competició de futbol. Pel que fa a clubs, defensà els colors del FC Bruges.

## Referències

* ↑ «Félix Balyu Olympic Results». sports-reference.com. Arxivat de l'original el 3 de setembre 2011. [Consulta: 31 agost 2017].
# William Seagrove

William Seagrove (Londres, 2 de juliol de 1898 - Seaford, 5 de juny de 1980) fou un atleta anglès que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on disputà dues proves del programa d'atletisme. En els 3.000 metres per equips guanyà la medalla de plata, mentre en els 5.000 metres fou sisè. Quatre anys més tard, als Jocs de París, va prendre part en la prova dels 3.000 metres obstacles del programa d'atletisme, en què tornà a guanyar la medalla de plata.

## Millors marques

* 880 iardes 1' 58.0" (1927)
* Milla. 4' 21.2" (1924)
* 3.000 metres. 9' 00.0" (1920)
* 5.000 metres. 15' 21.0" (1920)

## Referències

* 1 2 3 «William Seagrove Olympic Results». sports-reference.com. Arxivat de l'original el 6 de gener 2009. [Consulta: 27 gener 2018].
* ↑ William Seagrove a trackfield.brinkster.net
# Allen Woodring

Allen Woodring (Hellertown, 15 de febrer de 1898 - Clearwater, 15 de novembre de 1982) va ser un atleta estatunidenc que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on disputà la prova dels 200 metres del programa d'atletisme. En ella guanyà la medalla d'or en superar a la final al seu compatriota Charles Paddock i al britànic Harry Edward.
Mentre estudiava a la Universitat de Syracuse guanyà els títols nacionals de l'IC4A de 220 iardes el 1921 i de 440 iardes el 1923. Posteriorment treballà com a comercial de la Spalding Company.

## Millors marques

* 200 metres llisos. 22.0" (1920)
* 400 metres llisos. 47.9" (1923)

## Referències

* 1 2 3 «Harry Edward Olympic Results». sports-reference.com. Arxivat de l'original el 21 d'agost 2011. [Consulta: 4 gener 2018].
* ↑ Allen Woodring. trackfield.brinkster.net
# Chopicalqui

El Chopicalqui (en quítxua: Chawpikallki) és una muntanya que s'eleva fins al 6.354 msnm. Es troba a la Cordillera Blanca, als Andes, entre el Huascarán i el Contrahierba, a la província de Yungay, a la regió d'Ancash, Perú.
El seu cim fou coronat per primera vegada el 3 d'agost de 1932, per H. Hoerlin, E. Schneider, P. Borchers i E. Hein, del Clup Alpí Alemany (Deutscher Alpenverein, DAV).

## Referències

* ↑ «Nevado Chopicalqui - Andeshandbook» (en castellà). [Consulta: 20 abril 2020].

## Enllaços externs

* Revista montañas Peruanas Núm.019 Arxivat 2012-11-30 a Wayback Machine.
* All The Mountains
* Descripció del Chopicalqui a Andeshandbook
* Chopicalqui a peakbagger.com
# Greenwoodochromis bellcrossi

Greenwoodochromis bellcrossi és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 18,5 cm de longitud total.

## Hàbitat

És una espècie de clima tropical.

## Distribució geogràfica

Es troba a Àfrica: sud del llac Tanganyika.

## Referències

* 1 2 3 «Greenwoodochromis bellcrossi» (en anglès). FishBase. Froese, Rainer; Pauly, Daniel (editors).
* ↑ Maréchal, C. i M. Poll, 1991. Greenwoodochromis. p. 99. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* ↑ Brichard, P., 1989. Pierre Brichard's book of cichlids and all the other fishes of Lake Tanganyika. T.F.H. Publications, Inc., Neptune City (Estats Units).

## Bibliografia

* Anònim, 1997. Fish registrations within the museum database of the Vertebrate Section of the Royal Museum for Central Africa. MRAC, Tervuren, Bèlgica.
* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A., 1988. Tanganyika cichlids. Verduijn Cichlids & Lake Fish Movies, Zevenhuizen, Països Baixos. 272 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Riehl, R. i H.A. Baensch, 1996. Aquarien Atlas, Band 1. 10a. edició. Mergus Verlag GmBH, Melle, Alemanya. 992 p.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Franz Dorfmüller

Franz Dorfmüller (Ratisbona, 17 d'abril de 1887 - Múnic, 8 de juliol de 1974) va ser un pianista, professor de piano i escriptor de música alemany. A més de les actuacions i conferències convidades, va treballar a Munic, Regensburg, Filadèlfia (Pensilvània) i Nuremberg.
Els alumnes més coneguts de Dorfmüller van ser Hermann Reutter, Heinz Pauels, Franz Josef Breuer, Günter Wand i Karl Holl. Durant els seus estudis es va convertir en membre de l'AGV Munich.
Franz Dorfmüller, que aleshores ja treballava com a professor universitari, va aparèixer el 1927 com a cofundador de l'Associació per a la Música Contemporània al costat del compositor Fritz Büchtger (1903–1978) i el jove pianista Udo Dammert (1904–2003). El 1944, Dorfmüller va ser inclòs a la llista donada per Gottbegnadeten-Liste des Reichsministeriums für Volksaufklärung und Propaganda.

## Publicacions

* Kurt Dorfmüller: Sobre la vida musical de Munic durant la Primera Guerra Mundial i els anys de la postguerra; Article a: 100 Years of the Munich Philharmonic, pàg. 114–127, publicat per. Gabriele E. Meyer. Munic 1994.
* Kurt Dorfmüller: L'escena musical de Munich: dels anys vint a l'època nazi a: Sobre la situació de la música a l'Alemanya dels anys trenta i quaranta. Publicat per Orff Centre Munich.
* Anton Kerschensteiner, Ernst Wengenmayer, Oskar Kaul, Franz Dorfmüller, Albert Hartmann, Otto Loesch: History of the Munich Academic Singing Society 1861–1961, Munic 1961.

## Referències

* ↑ Siehe Weblink Bayerisches Musiker-Lexikon Online (BMLO): Lexikoneintrag Dorfmüller, Franz
* ↑ Böckenhoff, audite Musikproduktion, Ludger. «Hermann Reutter (piano) - audite» (en anglès). [Consulta: 15 octubre 2024].
* ↑ Verband Alter SVer (VASV): Anschriftenbuch und Vademecum. Ludwigshafen am Rhein 1959, S. 35.
* ↑ Siehe Weblink Gabriele E. Meyer: Neue Musik-Wochen in München, 1929–1931 Gründung der „Vereinigung für zeitgenössische Musik“ (BLO Historisches Lexikon Bayerns)
* ↑ Dorfmüller, Franz. In: Theodor Kellenter: Die Gottbegnadeten : Hitlers Liste unersetzbarer Künstler. Kiel: Arndt, 2020, ISBN 978-3-88741-290-6, S. 460
# Yazid ibn Abi-Múslim ath-Thaqafí

Yazid ibn Abi-Múslim ath-Thaqafí (àrab: يزيد بن أبي مسلم الثقفي, Yazīd b. Abī Muslim aṯ-Ṯaqafī) o Abu-l-Alà Yazid ibn Dínar ath-Thaqafí (àrab: أبو العلاء يزيد بن دينار الثقفي, Abū l-ʿUlāʾ Yazīd b. Dīnār aṯ-Ṯaqafī) fou un valí omeia d'Ifríqiya.
Era un mawla, no per alliberament sinó per conversió, dels Thaqif, i germà de llet del general al-Hajjaj, del qual després fou secretari. Després es va encarregar dels impostos de l'Iraq a la mort del seu senyor (714) però al pujar al tron Sulayman fou deposat i empresonat. Era conegut per la seva crueltat, que era tan evident que el califa Úmar ibn Abd-al-Aziz va preferir deixar-lo a presó i finalment, quan es va voler unir a una campanya militar d'estiu, no el va acceptar i el va enviar a casa. Yazid II el va nomenar (720) com a governador d'Ifríqiya al lloc d'Ismaïl ibn Ubayd-Al·lah ibn Abi-l-Muhàjir al-Makhzumí però al cap de poc temps fou assassinat, no se sap si fou perquè va marcar al ferro roent els guàrdies amazics o per haver adoptat la política iniciada a l'Iraq de restabliment de la jizya per als mawles. Sembla que l'autor del crim fou un kharigita. El va succeir Muhàmmad ibn Aws al-Ansarí.

## Notes

* ↑ amb una marca identificativa que li pertanyien, com el bestiar

## Referències

* Enciclopèdia de l'Islam, XI, 338
# Zorica Vojinović

Zorica Vojinović (Kula, 27 de juny de 1958) fou una jugadora d'handbol sèrbia que va competir sota bandera de Iugoslàvia durant la dècada de 1970.
El 1980 va prendre part en els Jocs Olímpics de Moscou, on guanyà la medalla de plata en la competició d'handbol.

## Referències

* ↑ «Zorica Vojinović Olympic Results». sports-reference.com. Arxivat de l'original el 17 de desembre 2012. [Consulta: 3 novembre 2019].
# Gabriele Salviati

Gabriele Salviati (Bolonya, 29 de març de 1910 - 15 d'octubre de 1987) va ser un atleta italià, especialista en curses de velocitat, que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla de bronze en els 4x100 metres relleus del programa d'atletisme formant equip amb Giuseppe Castelli, Ruggero Maregatti i Edgardo Toetti.

## Referències

* ↑ «Gabriele Salviati Olympic Results». sports-reference.com. Arxivat de l'original el 17 de desembre 2012. [Consulta: 4 gener 2019].
# William Wadsworth

William Ridout Wadsworth (Toronto, Ontario, 17 de desembre de 1875 - Toronto, 29 d'agost de 1971) va ser un remer canadenc que va competir a principis del segle xx.
El 1904 va prendre part en els Jocs Olímpics de Saint Louis, on va guanyar la medalla de plata en la prova de vuit amb timoner del programa de rem.

## Referències

* ↑ «William Wadsworth Olympic Results». sports-reference.com. Arxivat de l'original el 18 d’abril 2020. [Consulta: 18 octubre 2015].
# Siegfried Brietzke

Siegfried Brietzke (Rostock, 12 de juny de 1952) és un remer alemany, ja retirat, que va competir sota bandera de la República Democràtica Alemanya durant la dècada de 1970.
El 1972 va prendre part en els Jocs Olímpics d'Estiu de Múnic, on guanyà la medalla d'or en la prova del dos sense timoner del programa de rem. Formà parella amb Wolfgang Mager. Quatre anys més tard, als Jocs de Mont-real, guanyà la medalla d'or en la prova del quatre sense timoner. Formà equip amb Andreas Decker, Stefan Semmler i Wolfgang Mager. El 1980, a Moscou, va disputar els seus tercers Jocs, on revalidà la medalla d'or en la prova del quatre sense timoner. En aquesta ocasió formà equip amb Jurgen Thiele, Decker i Semmler.
En el seu palmarès també destaquen cinc medalles al Campionat del Món de rem, quatre d'or i una de plata, sempre en el quatre sense timoner, entre les edicions de 1974 i 1979.
Una vegada retirat passà a exercir d'entrenador fins al 1988 i fou membre del Comitè Olímpic de la RDA entre el 1981 i 1990 i posteriorment del Comitè Olímpic de l'Alemanya reunificada fins al 1993. Fou relacionat amb el dopatge i el 2013 es va fer públic que havia estat membre de la Stasi i que sota el nom en clau "Charlie", la seva funció era controlar altres atletes i denunciar possibles dissidències.

## Bibliografia

* Volker Kluge: Das große Lexikon der DDR-Sportler. Die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien. Schwarzkopf und Schwarzkopf, Berlin 2000, ISBN 3-89602-348-9

## Referències

* 1 2 «Olympedia – Siegfried Brietzke». [Consulta: 9 maig 2023].
* ↑ «Rudern - Weltmeisterschaften. Vierer ohne Steuermann». [Consulta: 2 maig 2023].
* 1 2 tagesschau.de. «Perfekte Kontrolle: Die Stasi und der DDR-Sport» (en alemany). [Consulta: 9 maig 2023].
# Greenwoodochromis christyi

Greenwoodochromis christyi és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 15 cm de longitud total.

## Hàbitat

És una espècie de clima tropical.

## Distribució geogràfica

Es troba a Àfrica: sud del llac Tanganyika.

## Referències

* 1 2 3 «Greenwoodochromis christyi» (en anglès). FishBase. Froese, Rainer; Pauly, Daniel (editors).
* ↑ Maréchal, C. i M. Poll, 1991. Greenwoodochromis. p. 99. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* ↑ Brichard, P., 1989. Pierre Brichard's book of cichlids and all the other fishes of Lake Tanganyika. T.F.H. Publications, Inc., Neptune City (Estats Units).

## Bibliografia

* Anònim, 1997. Fish registrations within the museum database of the Vertebrate Section of the Royal Museum for Central Africa. MRAC, Tervuren, Bèlgica.
* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* De Vos, L., M. Nshombo i D.F.E. Thys van den Audenaerde, 1996. Trematocara zebra (Perciformes; Cichlidae), nouvelle espèce du nord-ouest du lac Tanganyika (Zaïre). Belg. J. Zool. 126(1):3-20.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A., 1988. Tanganyika cichlids. Verduijn Cichlids & Lake Fish Movies, Zevenhuizen, Països Baixos. 272 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Riehl, R. i H.A. Baensch, 1996. Aquarien Atlas, Band 1. 10a. edició. Mergus Verlag GmBH, Melle, Alemanya. 992 p.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Zähringen

Zähringen és el nom d'una família de la noblesa alemanya de l'edat mitjana, agafat del castell de Zähringen, avui a la ciutat de Friburg, (fundada el 1120).
El primer membre conegut podria haver estat un comte de nom Landold cap al 950, que va tenir un fill anomenat Bertold, pare d'un altre Landold comte al Breisgau. El seu suposat fill Bertold I el Barbut va titular-se comte d'Ortenau i Brisgau (1052), va reclamar el ducat de Suàbia, i el 1161 fou nomenat duc de Caríntia, títol que va perdre el 1077 al rebel·lar-se contra Enric III, emperador romanogermànic. El va succeir el seu fill Bertold II que va heretar el comtat de Rheinfelden el 1090, va construir el castell de Zähringen agafant el llinatge el nom de Zähringer i el domini comtat de Zähringen, i va prendre el títol de duc de Suàbia el 1092, duc de Caríntia i marcgravia de Verona (fins a 1098), i de duc de Zähringen el 1000, títol aquest que li fou concedit a canvi de renunciar a la seva reclamació sobre Suàbia, Caríntia i Verona. El 1111 el va succeir el seu fill Bertold III (titulat també duc de Zähringen) que va morir el 1122 i el va heretar el seu germà Conrad que cap al 1130 fou nomenat vicari imperial del regne d'Arle, vicariat que va esdevenir hereditari en els Zähringen. Conrad va morir el 1152 i com que el seu fill gran anomenat també Conrad ja havia mort, el va succeir el seu segon fill Bertold IV, fins al 1186, en què va morir i el va heretar el seu fill Bertold V, fundador de Berna. A la mort d'aquest darrer, la línia principal es va extingir. L'herència es va dividir entre dues germanes de Bertold V, una casada amb el comte de Kyburg, i una altra casada amb el comte d'Urach.
La línia de marcgravis de Baden la va fundar Germà (Herman), germà de Bertold I.
La línia de ducs de Teck la va fundar Adalbert, germà petit de Bertold IV.

## Comtes

* Landold I c. 950-?
* Bertold ?
* Landold II ?-1052
* Bertold I el Barbut 1052-1073 (titulat duc de Suàbia, titulat duc de Caríntia)
* Bertold II 1073-1111 (duc de Suàbia-Zähringen des 1092)

## Ducs

* Bertold III 1111-1122
* Conrad 1122-1152
* Bertold IV 1152-1186
* Bertold V 1186-1218

## Príncep-Bisbe

* Raúl de Zähringen, príncep-bisbe del principat de Lieja de 1167 a 1191

## Notes

* ↑ el nom del pare de Bertold és incert ja que totes les fonts no coincideixen

## Referències

* Enciclopèdia Espasa, Barcelona 1908-1928, 72 volums
# Ágota Bujdosó

Ágota Bujdosó (Budapest, 2 de juny de 1943) és una exjugadora d'handbol hongaresa que va competir entre les dècades de 1960 i 1980. Jugava de porter.
El 1976 va prendre part en els Jocs Olímpics de Mont-real, on guanyà la medalla de bronze en la competició d'handbol.
En el seu palmarès també destaquen dues medalles de bronze al Campionat del món d'handbol, el 1971 i 1975. Durant la seva carrera esportiva jugà un total de 158 partits amb la selecció nacional entre 1967 i 1977.
A nivell de clubs jugà tota la seva carrera al Vasas SC, amb qui guanyà set edicions de la lliga nacional (1972 a 1978) i quatre edicions de la copa hongaresa (1969, 1971, 1974 i 1976).

## Referències

* ↑ «Ágota Bujdosó Olympic Results». sports-reference.com. Arxivat de l'original el 16 de juliol 2011. [Consulta: 29 octubre 2019].
* ↑ Women Handball World Championship 1971 in Netherlands 12-19.12 Champion East Germany a todor66.com
* ↑ Women Handball World Championship 1975 Soviet Union 03-13.12 Winner East Germany a todor66.com
* ↑ Válogatott játékosok rangsora - női a kezitortenelem.hu
* ↑ Bújdosó Ágota, a Vasas SC legújabb aranygyűrűse Arxivat 2012-03-16 a Wayback Machine. a Vasas SC Archívum
# Galina Bistrova

Galina Bistrova (Naxçıvan, 8 de febrer de 1934 - Volgograd, 11 d'octubre de 1999), sovint escrit Galina Bystrova o Galina Bistrova, de soltera Doljenkova, fou una atleta nascuda a l'Azerbaidjan, especialista en el pentatló, que va competir sota bandera soviètica durant les dècades de 1950 i 1960.
Inicialment gimnasta, s'inicià en l'atletisme el 1952 després de conèixer el seu futur marit i entrenador d'atletisme Vasily Bystrov. Durant la seva carrera esportiva va prendre part en tres edicions dels Jocs Olímpics d'Estiu. El 1956, a Melbourne, fou quarta en la prova dels 80 metres tanques del programa d'atletisme. Quatre anys més tard, als Jocs de Roma, fou cinquena en la mateixa prova. El major èxit arribà en la tercera i darrera participació en uns Jocs, el 1964, a Tòquio, on guanyà la medalla de bronze en la prova del pentatló, mentre en els 80 metres tanques quedà eliminada en semifinals.
En el seu palmarès també destaquen tres medalles d'or al Campionat d'Europa d'atletisme, dues el 1958, en els 80 metres tanques i el pentatló, i una el 1962, en el pentatló. També va establir tres rècords mundials, dos en el pentatló i un en els 80 metres tanques. Va guanyar sis campionats soviètics: tres en els 80 metres tanques (1957 a 1959), un en el salt de llargada (1956) i dos en el pentatló (1957 i 1958).

## Millors marques

* 80 metres tanques. 10.6" (1958)
* Salt de llargada. 6,19 metres (1962)
* Pentatló. 4.995 punts (1964)

## Referències

* 1 2 Galina Bistrova a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 2020-10-26. [Consulta: 1r juliol 2020].
* ↑ «Olympedia – Galina Bystrova». [Consulta: 24 maig 2021].
* ↑ «ГАЛИНА БЫСТРОВА - Федерация лёгкой атлетики нижегородской области». [Consulta: 24 maig 2021].
* ↑ Fitxa a trackfield.brinkster.net
# Willy Hofmeister

Willy Hofmeister va ser un jugador de rugbi alemany que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla de plata en la competició de rugbi, com a integrant de l'equip FC 1880 Frankfurt, que exercia d'equip nacional en aquesta competició.

## Referències

* ↑ «Willy Hofmeister Olympic Results». sports-reference.com. Arxivat de l'original el 26 d’agost 2011. [Consulta: 27 setembre 2015].
* ↑ Die Gründerjahre des deutschen Rugbysports (alemany) DRV website – Foundation years, Consulta: 3 abril 2010